Kroget ez eus bet da zeskiñ galleg dan holl dud e Bro-Chall ha da waskañ war un dro an holl yezhoù all a veze graet patois anezho en un doare dismegañsus. E Breizh peurgetket, a-drugarez da zoareoù kriz ez eus bet lakaet mezh war bugale er skolioù-Stad pe gatolik. Dalchet e voe dar politikerezh-se da lazhañ ar brezhoneg betek ar bloavezhioù 1960, da lavaret eo betek ar mare ma voe echuet well-wazh gant ar skolioù da zegemer bugale dichallek desavet e brezhoneg gant o zud.